b'\n_START_ARTICLE_\nBalistin\xc4\x97 trajektorija\n_START_PARAGRAPH_\nBalistin\xc4\x97 trajektorija (angl. ballistic trajectory; rus. \xd0\xb1\xd0\xb0\xd0\xbb\xd0\xbb\xd0\xb8\xd1\x81\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb0\xd1\x8f \xd1\x82\xd1\x80\xd0\xb0\xd0\xb5\xd0\xba\xd1\x82\xd0\xbe\xd1\x80\xd0\xb8\xd1\x8f)\xc2\xa0\xe2\x80\x93 laisvojo skriejimo trajektorija, kuria skrieja k\xc5\xabnas (artilerijos sviedinys, minosvaid\xc5\xbeio mina, kulka, raketa ir kt.), kai j\xc4\xaf veikia tik sunkio ir oro pasiprie\xc5\xa1inimo j\xc4\x97gos, o pats objektas nenaudoja variklio, net jei j\xc4\xaf turi, traukos._NEWLINE_Vis\xc4\x85 keli\xc4\x85 balistine trajektorija skrieja paprastos (nereaktyvin\xc4\x97s) kulkos, paprasti artilerijos sviediniai (vadinami aktyvieji sviediniai), o balistin\xc4\x97s raketos ja skrieja po to, kai baigia veikti variklis.'